ພະຍາດແມງໄມ້ເອເຊຍ ຂົ່ມຂູ່ ຕໍ່ສວນໝາກກ້ຽງ ລັດຟລໍຣິດາ (ວີດີໂອ/ລາຍງານພາສາອັງກິດຊ້າໆ)
ການແຜ່ລະບາດຂອງ ເຊື້ອແບັກທີເຣຍ ຈາກແມງໄມ້ເອຊຍ ທີ່ເອີ້ນວ່າ ຊີລິດ ເນັ້ນໜັກໃຫ້ເຫັນ ໄພອັນຕະລາຍ ໃນການນຳເອົາ ແມງໄມ້ຈາກຕ່າງປະເທດ ເຂົ້າມາດິນອາເມຣິກາ.
ອຸດສາຫະກຳປະເພດໝາກກ້ຽງໝາກນາວຂອງລັດຟລໍຣິດາ ກຳລັງປະເຊີນກັບໄພຂົ່ມຂູ່ຢ່າງຮ້າຍແຮງ ຈາກເຊື້ອແບັກທີເຣຍ ທີ່ມາກັບແມງໄມ້ຈາກເອເຊຍ ທີ່ເອີ້ນວ່າ ຊີລິດ (psyllid) ການ ແຜ່ລະບາດຂອງເຊື້ອແບັກທີເຣຍດັ່ງກ່າວ ເນ້ນໜັກໃຫ້ເຫັນໄພ ອັນຕະລາຍໃນການນຳເອົາພືດພັນຫລືແມງໄມ້ຈາກຕ່າງປະເທດ ເຂົ້າມາຍັງດິນອາເມຣິກາ ສິງຈະນຳເອົາລາຍງານເລື້ອງນີ້ ຈາກຜູ້ສື່ຂ່າວວີໂອເອ George Putic ມາສະເໜີທ່ານ ເຈົ້າຂອງສວນໝາກກ້ຽງແລະໝາກນາວໃນລັດຟລໍຣິດາ ພາກັນຈູດເຜົາຕົ້ນໝາກໄມ້ຂອງເຂົາເຈົ້າຖິ້ມ ຍ້ອນໄດ້ຮັບຄວາມເສຍຫາຍຈາກແມງໄມ້ຊະນິດນຶ່ງ ທີ່ມີຈຸດສີນ້ຳຕານ ເອີ້ນວ່າໂຕ ຊີລິດ (psyllid) ທີ່ເປັນແມງໄມ້ຈາກເອເຊຍ ແລະເປັນໂຕນຳເຊື້ອພະຍາດ ທີ່ຊາວຈີນເອີ້ນວ່າ  ແຕ່ພວກເຈົ້າຂອງສວນໃນລັດຟລໍຣິດາ ເອີ້ນວ່າ ເວລາແມງໄມ້ເຫຼົ່ານີ້ ມາກິນໃບໝາກກ້ຽງໝາກນາວ ມັນຈະແຜ່ເຊື້ອແບັກທີເຣຍ ທີ່ໄປອຸດ ຕັນລະບົບນ້ຳຫລໍ່ລ້ຽງຕົ້ນໄມ້ ແລະເຮັດໃຫ້ມັນຄ່ອຍໆຕາຍໄປ ໝາກກ້ຽງທີ່ເກີດຈາກຕົ້ນ ທີ່ຕິດເຊື້ອພະຍາດດັ່ງກ່າວ ຈະເປັນໜ່ວຍນ້ອຍໆແລະຫລົ່ນລົງ ແລ້ວໃນທີ່ສຸດ ຕົ້ນໝາກ ກ້ຽງນັ້ນກໍຈະຕາຍໄປ ຍັງບໍ່ມີປະເທດໃດທີ່ປູກຕົ້ນໄມ້ປະເພດໝາກກ້ຽງໝາກນາວໄດ້ພັດທະນາວິທີແກ້ໄຂບັນ ຫານີ້ ເຈົ້າຂອງສວນໝາກກ້ຽງ Ellis Hunt ມີຄວາມເຫຼືອອົກເຫຼືອໃຈຫລາຍ ກ່ຽວກັບເລື້ອງນີ້ Ellis Hunt ເວົ້າວ່າ ສິ່ງນຶ່ງອີກທີ່ເຮັດໃຫ້ບັນຫາຮ້າຍແຮງໄປກວ່ານີ້ ກໍຄືອຸດສາຫະກຳປູກຕົ້ນໄມ້ປະເພດໝາກ ກ້ຽງໝາກນາວ ມູນຄ່າ 9 ຕື້ດອລລ່າ ຂອງສະຫະລັດ ຊຶ່ງເປັນອຸດສາຫະກຳໃຫຍ່ອັນດັບ ສອງຂອງໂລກ ຮອງຈາກ Brazil ເທົ່ານັ້ນ ກຳລັງປະເຊີນກັບການແຂ່ງຂັນຈາກຕ່າງປະ ເທດເພີ່ມຂຶ້ນນັບມື້ ແລະຍອດຂາຍທີ່ຫລຸດລົງຢ່າງຕໍ່ເນື່ອງ ຍ້ອນຄວາມບໍ່ມັກກິນນ້ຳຕານແລະອາຫານປະເພດແປ້ງ ຫລາຍຂຶ້ນເລື້ອຍໆ ຂອງຜູ້ບໍລິໂພກຢູ່ໃນສະຫະລັດ ອຸດສາຫະກຳປູກໝາກກ້ຽງ ທີ່ວ່າຈ້າງຄົນງານ 75 ພັນຄົນ ແມ່ນອາໄສການຊອກຫາທາງ ປາບເຊື້ອພະຍາດຈາກໂຕ ຊີລິດ ນັ້ນ ທີ່ສູນກາງຄົ້ນຄວ້າແລະສຶກສາກ່ຽວກັບໝາກກ້ຽງແລະໝາກນາວ ຂອງມະຫາວິທະຍາໄລ ລັດຟລໍຣິດາ ນັກພຶກສາສາດແລະຊ່ຽວຊານດ້ານແມງໄມ້ທີ່ດີທີ່ສຸດຂອງໂລກ ຈຳນວນນຶ່ງ ກຳລັງພະຍາຍາມຊ່ອຍພວກຕົ້ນໄມ້ທີ່ຍັງເຫລືອຢູ່ນັ້ນໄວ້ ພ້ອມທັງປູກຕົ້ນໃໝ່ ທີ່ຕ້ານທານຕໍ່ເຊື້ອແບັກທີເຣຍນີ້ ແລະເຮັດໃຫ້ແມງຊີລິດ ບໍ່ສາມາດແຜ່ເຊື້ອພະຍາດອອກໄປໄດ້ ທ່ານນາງ Kirsten Pelz-Stelinski ນັກຊ່ຽວຊານດ້ານແມງໄມ້ ກ່າວວ່າ ບັນຫານີ້ເຮັດໃຫ້ທ່ານນາງນອນບໍ່ຫລັບ ໃນຍາມກາງຄືນ ທ່ານນາງ Pelz-Stelinski ເວົ້າວ່າ ທ່ານນາງ Pelz-Stelinski ກ່າວອີກວ່າ ມັນອາດຈະໃຊ້ເວລາດົນເຖິງ 5 ປີກໍໄດ້ ກ່ວາຈະ ພົບເຫັນຊ່ອງທາງທີ່ຈະສາມາດເຮັດໃຫ້ໂຕ psyllid ປອດຈາກເຊື້ອແບັກທີເຣຍ ທີ່ເປັນອັນຕະລາຍນັ້ນ ໃນລະຫວ່າງນີ້ ບັນດານັກພຶກສາສາດກຳລັງທົດລອງ ວິທີຕອນງ່າ ຫຼືກິ່ງຂອງພວກຕົ້ນໄມ້ ທີ່ຖືກໂຕຊີລິດກິນນັ້ນ ເພື່ອເປັນຊ່ອງທາງນຶ່ງໃນການຮັກສາມັນໃຫ້ມີຊີວິດຕໍ່ໄປ ຂະນະທີ່ພວກເຈົ້າຂອງສວນໝາກກ້ຽງ ພະຍາຍາມຄວບຄຸມພະຍາດ ໂດຍການສີດຢາປ້ອງກັນໃສ່ ຕົ້ນໄມ້ ແລະໃສ່ອາຫານບຳລຸງລ້ຽງ ອັນເປັນຄ່າໃຊ້ຈ່າຍເພີ້ມຂຶ້ນ ທີ່ເຮັດໃຫ້ລາຍໄດ້ຂອງເຂົາເຈົ້າ ຫລຸດນ້ອຍຖອຍລົງຕໍ່ໄປອີກ ______________________________________________________________ - -